
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 256 

9 Δεκεμβρίου 2011 


ΝΟΜΟΣ ΥΠ’ ΑΡΙΘΜ. 4031 

Κύρωση Πράξης Νομοθετικού Περιεχομένου «Ρύθμιση 
θεμάτων χρηματοπιστωτικού χαρακτήρα». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

Άρθρο πρώτο 

Κυρώνεται και έχει ισχύ νόμσυ από τη δημοσίευσή της 
στην Εφημερίδα της Κυβερνήσεως η από 14 Σεπτεμ¬ 
βρίου 2011 Πράξη Νομοθετικού Περιεχομένου «Ρύθμιση 
θεμάτων χρηματοπιστωτικού χαρακτήρα», που δημοσι¬ 
εύτηκε στο με αριθμό 203 Φύλλο της Εφημερίδας της 
Κυβερνήσεως (τεύχος Α'), που έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
Ρύθμιση θεμάτων χρηματοπιστωτικού χαρακτήρα 

Ο ΠΡΟΕΔΡΟΣ ΤΗΣ ΕΑΑΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 44 παρ. 1 του Συντάγ¬ 
ματος, 

2. τα 2975/23.8.2011 και 2982/5.9.2011 έγγραφα του Δι¬ 
οικητή της Τράπεζας της Ελλάδος, 

3. την εξαιρετικά επείγουσα και απρόβλεπτη ανάγκη 
να προσαρμοστούν στις τρέχουσες διεθνείς χρηματο¬ 
οικονομικές συνθήκες οι ρυθμίσεις της 2/43219/0025/ 
6.5.2011 απόφασης του Υφυπουργού Οικονομικών «Παρο¬ 
χή της εγγύησης του Ελληνικού Δημοσίου στην Τράπεζα 
της Ελλάδος για κάλυψη πιστώσεων σε Τράπεζες που 
εδρεύουν στην Ελλάδα» (Β' 1143), και 

4. τη σχετική πρόταση του Υπουργικού Συμβουλίου, 
αποφασίζουμε: 

Άρθρο 1 

1. Το προβλεπόμενο στο πρώτο εδάφιο της 2/43219/ 
0025/6.5.2011 απόφασης του Υφυπουργού Οικονομικών 
συνολικό ποσό εγγύησης καθορίζεται σε τριάντα δισε¬ 
κατομμύρια (30.000.000.000) ευρώ. 

2. Το προβλεπάμενο στο τρίτο εδάφιο της παρα¬ 
πάνω απάφασης χρονικό διάστημα παρατείνεται έως 
31.12.2012. 

3. Το έκτο εδάφιο της ίδιας απόφασης αντικαθίσταται 
ως εξής: 


«Η Τ ράπεζα της Ελλάδος λαμβάνει κατά την κρίση της 
ασφάλειες από τα πιστωτικά ιδρύματα.» 

Άρθρο 2 

Η ισχύς της Πράξης αυτής, η οποία θα κυρωθεί νομο¬ 
θετικά σύμφωνα με τα οριζόμενα στην παράγραφο 1 του 
άρθρου 44 του Συντάγματος, αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 14 Σεπτεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 
ΓΕΩΡΓΙΟΣ Α. ΠΑΠΑΝΔΡΕΟΥ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΕΥΑΓΓΕΛΟΣ ΒΕΝΙΖΕΛΟΣ, ΔΗΜΗΤΡΙΟΣ ΡΕΠΠΑΣ, ΧΑ¬ 
ΡΑΛΑΜΠΟΣ ΚΑΣΤΑΝΙΔΗΣ, ΠΑΝΑΓΙΩΤΗΣ ΜΠΕΓΛΙΤΗΣ, 
ΜΙΧΑΗΛ ΧΡΥΣΟΧΟΪΔΗΣ, ΑΝΝΑ ΔΙΑΜΑΝΤΟΠΟΥΛΟΥ, 
ΙΩΑΝΝΗΣ ΡΑΓΚΟΥΣΗΣ, ΓΕΩΡΓΙΟΣ ΚΟΥΤΡΟΥΜΑΝΗΣ, 
ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ, ΜΙΛΤΙΑΔΗΣ ΠΑΠΑΪΩ- 
ΑΝΝΟΥ, ΧΡΗΣΤΟΣ ΠΑΠΟΥΤΣΗΣ, ΠΑΥΛΟΣ ΓΕΡΟΥΛΑΝΟΣ, 
ΗΛΙΑΣ ΜΟΣΙΑΛΟΣ, ΦΙΛΙΠΠΟΣ ΣΑΧΙΝΙΔΗΣ, ΠΑΝΤΕΛΗΣ 
ΟΙΚΟΝΟΜΟΥ, ΜΑΡΙΑ - ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ, 
ΣΩΚΡΑΤΗΣ ΞΥΝΙΔΗΣ» 

Άρθρο δεύτερο 

Το προβλεπόμενο ποσό στην παράγραφο 1 του άρ¬ 
θρου 1 της πράξης νομοθετικού περιεχομένου, που κυ¬ 
ρώνεται με το άρθρο πρώτο του νάμου αυτού, αυξάνεται 
σε εξήντα δισεκατομμύρια (60.000.000.000) ευρώ. 

Άρθρο τρίτο 

1. Στην παράγραφο 2 περίπτωση α' του άρθρου 4 
του V. 3864/2010 (Α' 119), μετά τις λέξεις «εγνωσμένου 
κύρους και» προστίθενται οι λέξεις «διεθνούς, κατά 
προτίμηση,». 

2. Για τα επενδυτικά σχέδια που έχουν υπαχθεί, υπά¬ 
γονται ή θα υπαχθούν στο ν. 3299/2004 (Α' 261), η δι¬ 
άρκεια της χρηματοδοτικής μίσθωσης, άπως ορίζεται 
στην περίπτωση β' της παραγράφου 8 του άρθρου 5 
του V. 3299/2004, δεν μπορεί να υπερβαίνει τα επτά (7) 
έτη. Για τις περιπτώσεις αυτές παρατείνεται αντίστοιχα 
ο έλεγχος της επένδυσης σε επτά (7) έτη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο τέταρτο 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 8 Δεκεμβρίου 2011 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΝΑΥΤΙΛΙΑΣ 

ΕΥΑΓΓΕΛΟΣ ΒΕΝΙΖΕΛΟΣ ΜΙΧΑΗΛ ΧΡΥΣΟΧΟΪΔΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 9 Δεκεμβρίου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












